Žanis Ansons

Žanis Ansons ( — ) bija Latviešu leģiona virsseržants, Bruņinieka pakāpes dzelzs krusta kavalieris.

 Dzīvesgājums 
Dzimis 1911. gadā Kandavas pagasta "Priedulās" zemnieka ģimenē.Autoru kolektīvs. Tukuma gadagrāmata 2011. Tukums:SIA "Novada Ziņas", 2010. gads, 105. lpp.  Izglītojies Kandavas pamatskolā. Pēc obligātā dienesta Latvijas Bruņotajos spēkos turpināja strādāt tēva saimniecībā.

1942. gadā Ansons iestājās 24. Talsu policijas bataljonā, kur dienēja 1. rotā. Bataljona sastāvā piedalījies cīņās pret partizāniem ārpus Latvijas teritorijas.lacplesis.com 24. Talsu bataljons 1943. gada martā sākās Latviešu SS brīvprātīgo brigādes (vēlākā 19. grenadieru divīzija) formēšana. 18. aprīlī 24. Talsu policijas bataljonu, kurā dienēja Ansons, kā 1. bataljonu iekļāva 2. ("Imantas") kājnieku pulkā.Latvijas vēsture internetā. 19.ieroču SS grenadieru divīzija (latviešu Nr.2) . 1944. gada aprīlī paaugstināts par hauptšārfīreru jeb virsseržantu.Latvijas vēsture internetā. Ansons Žanis  Pēc brigādes pārformēšanas par divīziju 1944. gada maijā dienējis 44. grenadieru pulkā. Nogājis kaujas ceļu no Volhovas līdz pat Kurzemes cietoksnim.

Otrā pasaules kara laikā Ansonu apbalvoja ar Dzelzs krusta II un I šķiru, bronzas Tuvcīņas nozīmi, sudraba Kājnieku trieciena nozīmi, Drošsirdības zīmi ar šķēpiem Austrumtautu piederīgiemTēvija, Nr. 24, 1945. gada 28. janv, 1. lpp, Ievainojuma nozīmi melnā.frontkjemper.info Waffen-Hauptscharführer Zanis Ansons .  Ansons bija viens no divpadsmit latviešiem, kurš tika apbalvots ar augstāko Vācijas apbalvojumu Dzelzs krusta Bruņinieka krustu (1945. gada janvārī).Latvijas Okupācijas muzejs. Latviešu leģions un 16.marts. Šo apbalvojumu viņš ieguva par to, ka Trešās Kurzemes lielkaujas (1944. gada 23. — 31. decembris) laikā pirms pretuzbrukuma devās kopā ar 8 vīru izlūku vienību pretinieka aizmugurē un spēja to padzīt no augstienes 73,0, izliekoties par krievu karavīriem.lacplesis.com Kaujas Kurzemes cietoksnī Viņš bija pirmais latviešu instruktors, kurš tika apbalvots ar šo apbalvojumu.

Pēc Vācijas kapitulācijas Ansons nepadevās gūstā un slēpās Kandavas pagasta Mazrūmenes apkārtnē. 1945. gada 18. decembrī viņu apcietināja. Pēc tam viņam piesprieda izsūtījumu uz Vorkutu. 1955. gadā Ansons atgriezās Latvijā. 

Miris 1968. gada 24. novembrī, apglabāts Kandavas pagasta Priedulu kapsētā.

 Atsauces 

Kategorija:Latviešu leģionāri
Kategorija:Padomju represijās cietušie
Kategorija:Tukuma novadā dzimušie